ร้านนี้ผ่านบ่อยๆ เห็นคนเยอะตลอดๆ แต่เพิ่งมีโอกาสได้แวะมาทานค่ะ

พิกัดอยู่ถนนสุนทรโกษา ตรงข้ามสโมสรการท่าเรือ ต้องจอดรถริมถนนเอาซึ่งออกจะหายากไปซักนิด

ส่วนตัวแล้วก๋วยเตี๋ยวลูกชิ้นปลาที่นี่มีดีที่ราคาไม่แพงเมื่อเทียบกับปริมาณที่ได้ (แบบธรรมดา 35 บาท และแบบพิเศษ 45 บาท ชามเกือบเท่ากะละมัง) เกี๊ยวทอด เผือกทอด สั่งเพิ่มได้ในราคา 10 บาท/4ชิ้น

วันนั้นสั่ง บะหมี่แห้งเย็นตาโฟต้มยำแบบธรรมดา โดยรวมเฉยๆกับลูกชิ้นปลา ทานแล้วเนื้อไม่ได้แน่นมาก มีเจ้าอื่นที่อร่อยกว่าหลายเจ้า (เช่น ซอยเซ็นหลุยส์ และสอาดเสวย) แต่โดยรวมก็ใช้ได้ค่ะ ราคาน่ารักมากไม่แพงเลย ครั้งนี้สั่งเกี๊ยวมาเพิ่ม 20 บาท เป็นเกี๊ยวหมูทอดเสิร์ฟพร้อมน้ำจิ้มอร่อยดีค่ะ